इंडोनेशिया के जकार्ता में हो रहे 18वें एशियन गेम्स में भारत के पास कुल 41 पदक आ गए हैं। टूर्नामेंट खत्म् होने में अभी भी चार दिन शेष हैं ऐसे में उम्मीद है भारतीय खिलाड़ी अपनी झेाली में और मेडल लाएंगे। खैर अभी तक भारत के पास 8 गोल्ड, 13 सिल्वर और 20 ब्रॉज मेडल हैं। भारत का ज्यादातर गोल्ड शूटिंग और रेसलिंग में मिले हैं। हालांकि कबड्डी जैसे खेलों में जहां भारत को निराशा मिली है वहीं सेपकटाकरा जैसे खेल में भारत ने मेडल जीतकर देश का नाम रोशन किया।